b'\n_START_ARTICLE_\nSTL\n_START_PARAGRAPH_\nSTL (STereoLitograafia) on 3D Systemsi loodud failivorming stereolitograafia raalprojekteerimise programmides kasutamiseks. Failivormingut toetavad paljud tarkvarapaketid ja see on laialt kasutatud t\xc3\xb6\xc3\xb6stusdisaini protot\xc3\xbc\xc3\xbcpide loomises ning raalvalmistuses. STL failid kirjeldavad ainult detaili kolmem\xc3\xb5\xc3\xb5tmelisi tahkusid, mitte v\xc3\xa4rvi, tekstuuri v\xc3\xb5i teisi omadusi. STL formaat v\xc3\xb5ib olla nii tekstiline kui ka kahendvormingus. Kahendfailid on tavalisemad, sest need on v\xc3\xa4iksemad._NEWLINE_STL fail kirjeldab struktureerimata kolmnurkadest koosnevat pinda, kasutades Descartesi koordinaate. Koordinaadid peavad olema positiivsed arvud, m\xc3\xb5\xc3\xb5tkava ei ole ja k\xc3\xb5ik \xc3\xbchikud on suvalised.'